Excel·lent actuació de les patinadores del Club de Patinatge Artístic de Burjassot en el II Trofeu Amistós celebrat a Llíria
2025-07-24

El debut de les patinadores del Club de Patinatge Artístic de Burjassot (CPAR Burjassot) en la competició no ha pogut ser millor. Liderades per la seua entrenadora, Cristina Cuenca, nou patinadores del Club van debutar en el II Trofeu Amistós organitzat pel Club Edeta Llíria.

Així, les patinadores burjassoteres es van presentar a tres de les categories del trofeu, obtenint dues primeres posicions i dos quarts llocs, uns resultats molt positius per al club.

Maira Villanova es va alçar amb la primera posició en la categoria E1 i Sofia Gómez va fer el mateix en la categoria E2. Per la seua banda, Sofia Rosada va ser quarta classificada en la categoria E2 i, Aída Cruz, també quarta en la categoria C.

Van acompanyar en la competició a aquestes quatre patinadores Alejandra Soria, Claudia Cortés, Carmen Plasencia, Helena Almero Pascual i Alba Gómez,  les quals també van realitzar una gran actuació en la competició.

“Les xiquetes van gaudir competint i compartint els moments de felicitat en veure les classificacions de les seues companyes”, tal com han assenyalat fonts del club.